’n Nuwe maand, tyd vir lekker nuwe boeke! – romanza.co.za
’n Nuwe maand, tyd vir lekker nuwe boeke!
by Romanza aan July 30, 2018 0 Kommentaar
Juliette sien daarna uit om ’n onderhoud met die bekende liefdesverhaalskrywer Alice Beechman te voer, maar dan besef sy Alice Beechman is eintlik die skuilnaam van ’n man. ’n Baie aantreklike man …
Hoe om ’n hart te wen – Didi Potgieter
Janke was van altyd af verlief op haar grootwordmaatjie, Louw. Maar nou is Louw verloof en hy trou binnekort. Janke en Henry gaan voorgee dat hulle ’n paartjie is om Louw jaloers te maak en sy oë oop te maak, maar hulle hou nie rekening met Kupido se streke nie.
Lang pad na liefde – Cynthia Robertson
Rika sal die verwende man van die restaurant ’n ding of twee wys. Sy haar gaan mojo terugkry en dan moet hy haar op die beloofde afspraak neem. Maar vinnig koester sy meer as net wraakgevoelens teenoor Maarten …
Lam ter slagting – Madelein Rust
Reis deur die hart – Leandra Naudé
Die sprong van Arriana se eerste beroep na die volgende is reusagtig: van ’n welsynwerker na ’n kelnerin by ’n spoghotel op Mauritius. Hier gaan dit nie so voorspoedig soos sy gehoop het nie, hoofsaaklik omdat sy nie juis in die wieg gelê is om vatterige mans se attensies af te weer, borde op haar arm te balanseer en drankies aan te dra nie. Maar die avontuur en skoonheid op die eiland vergoed ruimskoots daarvoor.
In elke paradys is daar ook ’n slang, vind sy gou uit. Iemand is besig met ’n gekonkel wat die hotel se boekhouding betref, dié dat dit op ’n persoonlike besoek van die hotelbaas uitloop – ’n Ier met ongemaklike blou oë en ’n persoonlikheid van staal.
Hoe diep die boosheid loop, sal sy egter later eers uitvind. Intussen doen sy haar bes om nie op die Ier verlief te raak nie. Hy is immers net nie in haar liga nie. Min het sy voorsien dat haar lewe in hierdie proses in gevaar is, asook dié van mense wat sy liefhet.
Nuwe Drome – Cecilia Nortjé
Cecilia Nortjé is bekend vir die diepte in haar romanses, en die eg menslike verhoudings tussen die karakters. Hierdie omnibus is ’n samestelling van drie van Cecilia se vorige Romanzas:
Teen haar sin doen Sam die smeeysterwerk vir die restourasie van Koningskop. Toe Bret de Koning met die belaglike weddenskap vorendag kom, laat sy haar intrek maar besef gou sy het haar eie smeeysterbesigheid op die spel geplaas.
Pippa se geluk as nuwe spabestuurder van ’n luukse oord word ’n nagmerrie toe sy besef wie die oord se eienaar is: ’n deurtrapte skelm wat haar vyf jaar gelede uit haar casinogeld verkul het.
Bep du ToitCecilia NortjéCynthia RobertsonDidi PotgieterDina BothaMadelein RustRomanzaRomanzaOmnibusSuperRomanza